ΓΡΑΠΤΗ ΕΡΩΤΗΣΗ E-2184/01

υποβολή: Isidoro Snchez Garca (ELDR) προς την Επιτροπή

(23 Ιουλίου 2001)

Θέμα: Διακρίσεις δια λόγους ηλικίας κατά τις προκηρύξεις διαγωνισμών του Ευρωπαϊκού Κοινοβουλίου

Το Άρθρο 13 της Συνθήκης ΕΚ αναφέρει επί λέξει τα εξής: Με την επιφύλαξη των άλλων διατάξεων της παρούσας Συνθήκης και εντός των ορίων που παρέχει αυτή στην Κοινότητα, το Συμβούλιο, αποφασίζοντας ομόφωνα, μετά από πρόταση της Επιτροπής και διαβούλευση με το Ευρωπαϊκό Κοινοβούλιο, μπορεί να αναλάβει κατάλληλη δράση για την καταπολέμηση των διακρίσεων λόγω φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.

Το Άρθρο 130 της Συνθήκης ΕΚ αναφέρει τα εξής: Το Συμβούλιο, μετά από διαβούλευση με το Ευρωπαϊκό Κοινοβούλιο, συγκροτεί συμβουλευτική Επιτροπή Απασχόλησης για την προώθηση του συντονισμού των πολιτικών των κρατών μελών για την απασχόληση και την αγορά εργασίας. Καθήκοντα της Επιτροπής Απασχόλησης είναι: η παρακολούθηση της κατάστασης της απασχόλησης και των πολιτικών για την απασχόληση στα κράτη μέλη και στην Κοινότητα.

Αξίζει να σημειωθεί ότι μεταξύ των αρμοδιοτήτων της Επιτροπής Απασχόλησης και Κοινωνικών Υποθέσεων του Ευρωπαϊκού Κοινοβουλίου, συγκαταλέγεται και αυτή της καταπολέμησης των διακρίσεων λόγω φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού (άρθρο 13 της Συνθήκης ΕΚ) η οποία συνδέεται με τα θεμελιώδη κοινωνικά δικαιώματα και την αγορά εργασίας. Πρέπει επίσης να ληφθείπ' όψη ότι παρατηρείται σταδιακά γήρανση του πληθυσμού και ότι Σκοπεύει η Επιτροπή ολόκληρη την Ευρώπηπάρχει προβληματισμός σχετικά με το μέλλον των συντάξεων και την ενδεχόμενη παράταση της συντάξιμης ηλικίας και, στην περίπτωση των γυναικών, την καθυστερημένη ένταξή τους στην αγορά εργασίας, για να παραθέσω μόνον λίγα παραδείγματα. Δεδομένων των ανωτέρω,

Μπορεί η Επιτροπή να εξηγήσει για ποιους λόγους παρατηρούνται σοβαρές διακρίσεις σε εργασιακά θέματα, κατά την προκήρυξη διαγωνισμών για την κατάληψη θέσεων εργασίας στο Ευρωπαϊκό Κοινοβούλιο, και περιορίζεται στα 45 έτη η ηλικία για τη συμμετοχή στους εν λόγω διαγωνισμούς·

Θεωρεί η Επιτροπή δίκαιη την εν λόγω διάκριση δια λόγους ηλικίας·

Έχει μελετηθεί συγκριτικά η νομοθεσία των διάφορων χωρών που αποτελούν την Ευρωπαϊκή Ένωση, ώστε να επιχειρηθεί σύγκλιση με αυτήν που είναι καλύτερα προσαρμοσμένη σε κριτήρια αλληλεγγύης και κοινωνικών δικαιωμάτων·

Απάντηση του κ. Kinnock εξ ονόματος της Επιτροπής

(15 Οκτωβρίου 2001)

Η Επιτροπή επιθυμεί να παραπέμψει το Αξιότιμο Μέλος του Κοινοβουλίου στις απαντήσεις της στις γραπτές ερωτήσεις P-1600/01 του κ. Manders(1), E-1512/01 της κας Raschhofer(2) και στην απάντηση της στην προφορική ερώτηση H-497/01 της κας van Lancker στη διάρκεια του χρόνου ερωτήσεων της συνόδου τμήματος(3) του Ιουνίου 2001.

Επιπλέον των πληροφοριών που παρέχονται στις απαντήσεις αυτές, θα πρέπει να σημειωθεί ότι η θέση ορίων ηλικίας πρέπει να ερμηνευθείπό το φως της ιδρύσεως μιας Ευρωπαϊκής Υπηρεσίας Προσλήψεων, η οποία στο μέλλον πρόκειται να διοργανώνει τους διαγωνισμούς όλων των Ευρωπαϊκών Οργάνων. Οι γενικοί γραμματείς των Ευρωπαϊκών Οργάνων συμφώνησαν, στη σύσκεψή τους της 9ης Ιουλίου 2001, ότι θα αποτελεί ευθύνη του διοικητικού συμβουλίου αυτής της μελλοντικής Υπηρεσίας να λαμβάνει απόφαση, όσον αφορά τα όρια ηλικίας, βάσει μιας ειδικής πλειοψηφίας. Η Επιτροπή επιβεβαίωσε την κατεύθυνση αυτή στην Ανακοίνωσή της Νέοι προσανατολισμοί για τη μεταρρύθμιση της πολιτικής προσωπικού της 18ης Ιουλίου 2001(4) και κάλεσε τη Γενική Διεύθυνση Διοίκησης και Προσωπικού να επεξεργαστεί μια απόφαση για την εγκαθίδρυση της δομής αυτής, η οποία απόφαση θαποβληθεί προς έγκριση από την Επιτροπή και τα άλλα Όργανα το συντομότερο δυνατό.

Η Επιτροπή δημοσίευσε, τον Φεβρουάριο του 2000, έκθεση προπαρασκευαστική των διαπραγματεύσεων στο Συμβούλιο, η οποία οδήγησε στην έγκριση της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για τη ίση μεταχείριση στην απασχόληση και την εργασία(5) ανεξάρτητα από θρήσκευμα ή πεποιθήσεις, ορισμένη ειδική ανάγκη, ηλικία ή ορισμένο γενετήσιο προσανατολισμό (σεξουαλική προτίμηση). Στην έκθεση αυτή περιλαμβάνονται οι πρώτες ισχύουσες στα κράτη μέλη νομικές διατάξεις καταπολέμησης των διακρίσεων. Αντίγραφό της αποστέλλεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου. Η οδηγία 2000/78/ΕΚ πρέπει, μέχρι τις 2 Δεκεμβρίου 2003, να έχει μεταφερθεί από τα κράτη μέλη στην εθνική νομοθεσία.

(1) ΕΕ C 364 E της 20.12.2001, σελ. 156.

(2) ΕΕ C 364 E της 20.12.2001, σελ. 132.

(3) Γραπτή απάντηση της 13.6.2001.

(4) SEC(2001)1202/6.

(5) ΕΕ L 303 της 2.12.2000.